Hydrophiinae
Hydrophis platurus in litore Costaricae Animalia — Chordata Classis : Reptilia  Ordo : Squamata  Subordo : Serpentes  Familia : Elapidae  Subfamilia : Hydrophiinae      Palaeontologia Miocaeno – Recens praeЄ Є O S D C P T I K Pg N ↓ Territorium Distributio geographica (viridis), praeter Hydrophem platurum, speciem pelagicam maxime divulgatam Hydrophiinae sunt subfamilia anguium venenosorum familiae Elapidarum. In circumiectis maritimis plerumque habitant. Plurimae ad vitam plene aquaticam omnino accommodantur, et praeter serpentes generis Laticaudae, in terra bene movere nequeunt. In calidis aquis litoralibus ab Oceano Indico ad Oceanum Pacificum inventae, arte cum anguibus venenosis terrestribus in Australia coniunguntur. Hydrophiinae in Oceano Atlantico non fiunt. Omnibus anguibus maritimis sunt caudae remiformes, et multis sunt corpora lateraliter complanata, quam ob rem anguillarum similes videntur. Piscium autem dissimiles, eis non sunt branchiae; ergo eis supra superficiem spirandum est. Cum cetaceis, inter vertebrata planissime aquatica sunt quae aerem suspirant. In hoc grege taxinomico sunt species quibus sunt potentissimum omnium anguium venenum. Nonnullis autem sunt indoles clementes, qui solum irritati mordeant, cum alii hostiliores sint. Familiae hodie sunt sexaginta novem species in septendecim genera digestae.